CELEX: 32021R1109
Language: el
Date: 2021-07-01 00:00:00
Title: Κανονισμός (ΕΕ) 2021/1109 της Επιτροπής της 1ης Ιουλίου 2021 για τη θέσπιση απαγόρευσης της αλιείας κόκκινης γιγαντογαρίδας στις γεωγραφικές υποπεριοχές 9, 10 και 11 της ΓΕΑΜ για ορισμένα σκάφη που φέρουν σημαία Ιταλίας

7.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 239/1
               
            
         ΚΑΝΟΝΙΣΜΟΣ (ΕΕ) 2021/1109 ΤΗΣ ΕΠΙΤΡΟΠΗΣ
         της 1ης Ιουλίου 2021
         για τη θέσπιση απαγόρευσης της αλιείας κόκκινης γιγαντογαρίδας στις γεωγραφικές υποπεριοχές 9, 10 και 11 της ΓΕΑΜ για ορισμένα σκάφη που φέρουν σημαία Ιταλίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2021/90 του Συμβουλίου (2) καθορίζει αλιευτικές δυνατότητες για το 2021.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, η μέγιστη επιτρεπόμενη αλιευτική προσπάθεια για την κόκκινη γιγαντογαρίδα στις γεωγραφικές υποπεριοχές 9, 10 και 11 της ΓΕΑΜ, η οποία ισχύει για σκάφη που φέρουν σημαία Ιταλίας ή είναι νηολογημένα στην Ιταλία και έχουν συνολικό μήκος ίσο ή μεγαλύτερο των 24 μέτρων, θεωρείται ότι έχει επιτευχθεί για το 2021.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για την εν λόγω ομάδα αποθεμάτων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση προσπάθειας
            Η μέγιστη επιτρεπόμενη αλιευτική προσπάθεια που κατανεμήθηκε για το 2021 στην Ιταλία για την ομάδα αποθεμάτων κόκκινης γιγαντογαρίδας στις γεωγραφικές υποπεριοχές 9, 10 και 11 της ΓΕΑΜ, που αναφέρεται στο παράρτημα, θεωρείται ότι έχει επιτευχθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            Οι αλιευτικές δραστηριότητες για την ομάδα αποθεμάτων που αναφέρεται στο άρθρο 1 από σκάφη που φέρουν σημαία Ιταλίας ή είναι νηολογημένα στην Ιταλία και έχουν συνολικό μήκος ίσο ή μεγαλύτερο των 24 μέτρων απαγορεύονται από την ημερομηνία που καθορίζεται στο παράρτημα. Απαγορεύονται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση από το εν λόγω απόθεμα ιχθύων οι οποίοι έχουν αλιευθεί από τα σκάφη αυτά μετά την εν λόγω ημερομηνία.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Ιουλίου 2021.
            
               
                  Για την Επιτροπή,
               
               
                  εξ ονόματος της Προέδρου,
               
               Virginijus SINKEVIČIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2021/90 του Συμβουλίου, της 28ης Ιανουαρίου 2021, σχετικά με τον καθορισμό για το 2021 των αλιευτικών δυνατοτήτων στη Μεσόγειο Θάλασσα και στον Εύξεινο Πόντο για ορισμένα αποθέματα ιχθύων και ομάδες αποθεμάτων ιχθύων (ΕΕ L 31 της 29.1.2021, σ. 1).
      
      
         
            ΠΑΡΑΡΤΗΜΑ
            
                        Αριθ.
                     
                     
                        
                           10/TQ90
                        
                     
                  
                        Κράτος μέλος
                     
                     
                        
                           Ιταλία
                        
                     
                  
                        Κωδικός ομάδας αλιευτικής προσπάθειας
                     
                     
                        
                           EFF2/MED2_TR4
                        
                     
                  
                        Ομάδα αποθεμάτων
                     
                     
                        
                           Κόκκινη γιγαντογαρίδα στις ΓΥΠ 9, 10 και 11
                        
                     
                  
                        Συνολικό μήκος των σχετικών σκαφών
                     
                     
                        ≥ 24 μέτρα
                     
                  
                        Ημερομηνία απαγόρευσης
                     
                     
                        
                           15.6.2021